cyanic-selkie/wikianc huggingface dataset:
โลกที่หนึ่ง
โมเดลโลกสามใบ
คำว่าโลกที่หนึ่ง โลกที่สอง และโลกที่สาม ถูกใช้เป็นครั้งแรกเพื่อแบ่งประเทศในโลกออกเป็นสามหมวดหมู่ ความเปลี่ยนแปลงอย่างสมบูรณ์ของฐานะเดิมหลังสงครามโลกครั้งที่สอง หรือที่รู้จักกันว่าสงครามเย็น ทำให้สองรัฐอภิมหาอำนาจ (สหรัฐอเมริกาและสหภาพโซเวียต) แข่งขันกันเพื่อความยิ่งใหญ่ในระดับโลกท้ายที่สุด ทั้งสองประเทศได้สร้างกลุ่มประเทศสองกลุ่ม หรือที่รู้จักกันว่า ค่าย ค่ายเหล่านี้ก่อตั้งขึ้นโดยพื้นฐานแนวความคิดของโลกที่หนึ่งและโลกที่สอง
ช่วงต้นของสงครามเย็น องค์การนาโตและสนธิสัญญาวอร์ซอได้ริเริ่มขึ้นโดยสหรัฐอเมริกาและสหภาพโซเวียตตามลำดับ ซึ่งสองกลุ่มประเทศนี้ยังอาจเรียกว่าเป็น ค่ายตะวันตก และ ค่ายตะวันออก ก็ได้ สภาพของค่ายทั้งสองนี้มีความแตกต่างกันมากจนสามารถแยกออกเป็นสองโลกได้โดยพื้นฐาน อย่างไรก็ตาม ยังไม่มีการระบุตัวเลขว่ากลุ่มใดเป็นโลกที่หนึ่งและโลกที่สอง จุดเริ่มต้นของสงครามเย็นเกิดขึ้นจากสุนทรพจน์ "ม่านเหล็ก" อันมีชื่อเสียงของวินสตัน เชอร์ชิลล์ ในสุนทรพจน์ดังกล่าว เชอร์ชิลล์อธิบายถึงการแบ่งแยกระหว่างตะวันตกและตะวันออกว่ามีความหนาแน่นมากจนกระทั่งเรียกได้ว่า "ม่านเหล็ก"
ในปี พ.ศ. 2495 นักประชากรศาสตร์ชาวฝรั่งเศส อัลเฟรด โซวี ได้ประดิษฐ์คำว่าโลกที่สามเพื่อใช้อ้างอิงถึงฐานันดรทั้งสามในฝรั่งเศสยุคก่อนการปฏิวัติ ฐานันดรสองอย่างแรก คือ ชนชั้นสูงและพระสอนศาสนา ส่วนฐานันดรที่สามประกอบด้วยประชากรอื่น ๆ ทั้งหมดนอกเหนือจากสองฐานันดรแรก เขาได้เปรียบเทียบโลกทุนนิยมกับชนชั้นสูง และโลกคอมมิวนิสต์กับพระสอนศาสนา โซวีเรียกประเทศที่เหลือซึ่งไม่รวมอยู่ในการแบ่งแบบสงครามเย็นดังนี้ว่าโกที่สาม ซึ่งก็คือ ประเทศซึ่งไม่เข้ากับฝ่ายใดและไม่มีส่วนเกี่ยวข้องใน "ความขัดแย้งตะวันออก-ตะวันตก" ด้วยการประดิษฐ์คำว่า "โลกที่สาม" โดยตรง ทำให้สองกลุ่มแรกกลายมาเป็น "โลกที่หนึ่ง" และ "โลกที่สอง" ตามลำดับ ระบบโลกสามใบจึงเกิดขึ้นโดยประการฉะนี้
ยุคหลังสงครามเย็น
การล่มสลายของสหภาพโซเวียตในปี พ.ศ. 2534 ทำให้ค่ายตะวันออกไม่มีอีกต่อไป ; เช่นเดียวกับการปรับใช้คำว่า "โลกที่สอง" ทั้งหมด การจำกัดความของโลกที่หนึ่งและโลกที่สามเปลี่ยนแปลงเล็กน้อย แต่โดยทั่วไปแล้ว ยังอธิบายถึงแนวคิดเดียวกัน
ในอดีต
ระหว่างช่วงสงครามเย็น ความสัมพันธ์ระหว่างโลกที่หนึ่งกับโลกที่สอง และโลกที่หนึ่งกับโลกที่สามมีความตายตัวอย่างมาก โลกที่หนึ่งและโลกที่สองยังต่อสู้กันอย่างไม่ลดละกับอีกฝ่ายหนึ่งผ่านความตึงเครียดระหว่างแก่นของทั้งสองฝ่าย คือ สหรัฐอเมริกาและสหภาพโซเวียตตามลำดับ โดยพื้นฐานแล้ว สงครามเย็นเป็นการต้อสู้ทางอุดมการณ์ระหว่างโลกที่หนึ่งและโลกที่สอง หรือหากจะระบุให้เจาะจงยิ่งขึ้น คือ สหรัฐอเมริกาและสหภาพโซเวียต ทฤษฎีต่าง ๆ และแผนซึ่งปรากฏในกลไกของสงครามเย็น ได้แก่ ลัทธิทรูแมน แผนมาร์แชลล์ (จากสหรัฐอเมริกา) และแผนโมโลตอฟ (จากสหภาพโซเวียต) ขอบเขตของการต่อสู้ระหว่างทั้งสองโลกได้ปรากฏหลักฐานในกรุงเบอร์ลิน – ซึ่งถูกแบ่งออกเป็นส่วนตะวันออกและตัวนตก ในการที่จะหยุดยังมิให้พลเมืองในเบอรลินตะวันตก จากที่มีโอกาสเสี่ยงภัยสูง ไปยังตะวันตกและทุนนิยมซึ่งมีความมั่งคั่งและความสุข สหภาพโซเวียตจึงสร้างกำแพงเบอร์ลิน ขึ้นภายในเขตเมืองที่แท้จริง
ความสัมพันธ์ระหว่างโลกที่หนึ่งและโลกที่สามแสดงลักษณะโดยคำจำกัดความแท้ ๆ ของโลกที่สาม เนื่องจากกลุ่มประเทศโลกที่สามไม่ผูกมัดตัวเองและไม่เข้ากับทั้งโลกที่หนึ่งและโลกที่สอง กลุ่มประเทศเหล่านี้จึงเป็นเป้าหมายของการหาสมาชิกเพิ่มเติมของทั้งสองโลก ในความพยายามขยายเขตอิทธิพลของตน สหรัฐอเมริกาพยายามสร้างประชาธิปไตยและทุนนิยมในโลกที่สาม นอกเหนือจากนั้น เนื่องจากสหภาพโซเวียตก็ต้องการขยายตัวเช่นกัน โลกที่สามจึงมักกลายมาเป็นสถานที่ของสงครามตัวแทน
บางตัวอย่างรวมไปถึงในเวียดนามและเกาหลี ความสำเร็จจะเป็นของโลกที่หนึ่งหากผลของสงครามปรากฏว่าประเทศนั้นกลายมาเป็นทุนนิยมและปรชาธิปไตย และจะเป็นของโลกที่สองหากประเทศนั้นกลายมาเป็นคอมมิวนิสต์ ในขณะที่เวียดนามทั้งประเทศกลายมาเป็นคอมมิวนิสต์ทั้งหมด มีเพียงครึ่งส่วนเหนือของประเทศเกาหลีเท่านั้นที่เป็นคอมมิวนิสต์ ทฤษฎีโดมิโนเป็นทฤษฎีที่เป็นพื้นฐานของนโยบายสหรัฐอเมริกาต่อโลกที่สามและต่อคู่ปรปักษ์ในโลกที่สองเป็นส่วนใหญ่ ในแง่คิดของทฤษฎีโดมิโน สหรัฐอเมริกาเห็นว่าการเอาชนะในสงครามตัวแทนในโลกที่สามเป็นส่วนหนึ่งของมาตรการเพื่อ "สร้างความน่าเชื่อถือของการผูกมัดสหรัฐอเมริกาทั่วโลก"
ในปัจจุบัน
ความเคลื่อนไหวของประชากรและข้อมูลข่าวสารเป็นลักษณะที่สำคัญของความสัมพันธ์ระหว่างโลกในปัจจุบันนี้ ความก้าวหน้าทางวิทยาศาสตร์และวิทยากรใหม่ ๆ ส่วนมากเกิดขึ้นในยุโรปตะวันตกและสหรัฐอเมริกา ซึ่งในภายหลังผลกระทบของวิทยากรเหล่านี้ได้ส่งผลกระทบไปทั่วโลก โรงเรียนธุรกิจวอร์ทันของมหาวิทยาลัยเพนนิซิลเวีย ประเมินว่าสุดยอดนวัติกรรม 30 อย่างในช่วง 30 ปีหลังนี้ถือกำเนิดในอดีตประเทศโลกที่หนึ่ง (คือ สหรัฐอเมริกาและประเทศในยุโรปตะวันตก)
ความไม่เสมอกันระหว่างความรู้ในโลกที่หนึ่งเมื่อเปรียบเทียบในโลกที่สามปรากฏชัดเจนในความเจริญก้าวหน้าด้านสาธารณสุขและการแพทย์ การเสียชีวิตจากโรคที่เกี่ยวกับน้ำได้ถูกกำจัดไปแล้วส่วนใหญ่ใน "ประเทศที่มีความมั่งคั่งกว่า" ในขณะที่ยังคง "เป็นปัญหาใหญ่หลวงในประเทศกำลังพัฒนา" มาลาเรียและวัณโรคเป็นโรคซึ่งรักษาได้อย่างกว้างขวางในประเทศพัฒนาแล้วในโลกที่หนึ่ง ในขณะที่ยังคร่าชีวิตประชากรในประเทศกำลังพัฒนา (โลกที่สาม) สถิติพบว่ามีปผู้เสียชีวิตจากโรคมาลาเรีย 900,000 คนต่อปี และการรับมือกับโรคมาลาเรียคิดเป็นต่าใช้จ่ายด้านสาธารณสุขกว่า 40% ในหลายประเทศทวีปแอฟริกา มาลาเรียและโรคอื่น ๆ ที่ถูกกำจัดไปแล้วในโลกที่หนึ่ง ยังคงแพร่ระบาดในโลกที่สาม ซึ่งทำให้ "ประชาคมจมลงสู่ความยากจน" อย่างไรก็ตาม ประเทศโลกที่หนึ่งหลายประเทศมีแผนการช่วยเหลือประเทศดลกที่สามเพื่อให้เข้าถึงข้อมูลและความเจริญก้าวหน้า ประธานาธิบดีแห่งสหรัฐอเมริกา บารัก โอบามา รับประกันที่จะ "ยุติการเสียชีวิตจากโรคมาลาเรียภายในปี พ.ศ. 2558" โดยการบรรลุ "การเข้าถึงการรักษาและความพยายามป้องกันราคาถูกซึ่งได้รับการพิสูจน์แล้วของประชาชนทั่วโลก"
เมื่อไม่นานมานี้ องค์กรความร่วมมือเพื่อการกำหนดชื่อและหมายเลขอินเทอร์เน็ต (ICANN) เพิ่งจะประกาศว่าชื่อโดเมนที่ใช้อักขระท้องถิ่น (IDNs) แรกจะสามารถใช้การได้อย่างเร็วที่สุดในฤดูร้อน พ.ศ. 2553 โดเมนที่ไม่ใช่ภาษาละตินเหล่านี้ อย่างเช่น ภาษาจีน ภาษาอารบิก และภาษารัสเซีย จะเป็นหนึ่งหนทางในการไหลของข้อมูลข่าวสารระหว่างโลกที่หนึ่งและโลกที่สามมีความสม่ำเสมอยิ่งขึ้น
ความเคลื่อนไหวของข้อมูลข่าวสารและเทคโนโลยีจากโลกที่หนึ่งไปยังหลายประเทศโลกที่สามได้สร้าง "ความปรารถนาที่จะไปถึงคุณภาพชีวิตของโลกที่หนึ่ง" โดยทั่วไป โลกที่สามมีคุณภาพชีวิตต่ำกว่าเมื่อเทียบกับโลกที่หนึ่ง ข้อมูลข่าวสารเกี่ยวกับคุณภาพชีวิตที่สูงกว่าของโลกที่หนึ่งได้ส่งผ่านทางโทรทัศน์ โฆษณาทางการค้า และนักท่องเที่ยวจากต่างประเทศที่เดินทางไปยังประเทศนั้น ๆ การเปิดเผยนี้ทำให้เกิดความเปลี่ยนแปลงสองประการ: 1) คุณภาพชีวิตในประเทศโลกที่สามบางประเทศจะสูงขึ้น และ 2) การเปิดเผยดังกล่าวจะสร้างความหวังและทำให้มีการอพยพจำนวนมากจากประเทศโลกที่สามไปยังประเทศโลกที่หนึ่ง โดยหวังว่าจะนำมาซึ่งคุณภาพชีวิตและความร่ำรวย ทั้งแบบถูกกฎหมายและผิดกฎหมาย ในความเป็นจริง การอพยพเช่นนี้เป็น "ส่วนสำคัญที่ทำให้ประชากรสหรัฐอเมริกาและทวีปยุโรปเพิ่มมากขึ้น" ในขณะที่การอพยพนี้ได้มีส่วนสำคัญต่อโลกาภิวัตน์ ก็ยังได้ก่อให้เกิดกระแสสมองไหลอย่างรวดเร็วและมีปัญหาในการส่งกลับประเทศเดิม การอพยพนี้ยังสร้างปัญหาของการเข้ามาอยู่และเป็นภาระให้กับรัฐบาลที่มีประชากรอพยพไปอยู่เป็นจำนวนมาก (ส่วนใหญ่คือโลกที่หนึ่ง)
ผลกระทบด้านสิ่งแวดล้อม
เป็นที่โต้เถียงกันว่าปัญหาของประชากรมนุษย์ที่สำคัญที่สุดมิใช่อัตราการเกิดที่สูงของประชากรในกลุ่มประเทศโลกที่สาม หากแต่เป็น "การเพิ่มผลกระทบของมนุษย์โดยรวม" ผลกระทบต่อหัว ซึ่งหมายถึงการบริโภคทรัยะยากรและการสร้างของเสียโดยมนุษย์แต่ละคน มีความแตกต่างกันทั่วโลก; โดยที่ค่าดังกล่าวสูงสุดในโลกที่หนึ่ง และต่ำสุดในโลกที่สาม: ผู้อยู่อาศัยในสหรัฐอเมริกา ยุโรปตะวันตก และญี่ปุ่น บริโภคทรัพยากรคิดเป็น 32 เท่า และก่อให้เกิดของเสียเป็น 32 เท่า เมื่อเทียบกับผู้ที่อยู่อาศัยในโลกที่สาม เช่นเดียวกัน ประเทศโลกที่หนึ่ง อย่างเช่น สหรัฐอเมริกา ออสเตรเลีย ญี่ปุ่น และแคนาดา เป็นประเทศผูผลิตคาร์บอนไดออกไซด์มากที่สุดในโลก ซึ่งมีส่วนต่อการแพร่ก๊าซเรือนกระจกอย่างมโหฬาร ประเทศโลกที่หนึ่งเหล่านี้ได้ใช้ทรัพยากรธรรมชาติมากจนกระทั่งเกือบจะหมดไป; ซึ่งเหตุการณ์นี้เกิดขึ้นเพราะประเทศโลกที่หนึ่งมีรายได้ที่จะซื้อผลิตภัณฑ์ดังกล่าว แต่มีข้อยกเว้นในบางประเทศ กลุ่มประเทศโลกที่หนึ่งอย่างเช่นนอร์เวย์ สวีเดน และเยอรมนี ได้ทำงานกับธรรมชาติ และได้รับประโยชน์ทางเศรษฐกิจจากการมีอยู่ของธรรมชาติ
ประเทศจีนถือได้ว่าเป็นประเทศที่ปล่อยก๊าซคาร์บอนไดออกไซด์สูงที่สุดในโลก แต่ประชากรจำนวนมหาศาลเฉลี่ยค่าสถิติต่อหัวลงจนกระทั่งน้อยกว่าประเทศพัฒนาแล้วทั้งหมด
ประเทศโลกที่หนึ่งเป็นผู้บริโภครายใหญ่ของเชื้อเพลิงฟอสซิล จึงได้หันไปให้ความสนใจกับมลพิษที่เกิดกับสิ่งแวดล้อม พิธีสารเกียวโตเป็นสนธิสัญญาซึ่งตั้งอยู่บนอนุสัญญาสหประชาชาติว่าด้วยการเปลี่ยนแปลงสภาพภูมิอากาศ ซึ่งเสร็จสมบูรณ์ในปี พ.ศ. 2534 ในการประชุมสุดยอดผู้นำโลกในริโอ ในที่ประชุมได้มีการเสนอปัญหาของการป้องกันภูมิอากาศแก่สหรัฐอเมริกาและกลุ่มประเทศโลกที่หนึ่งอื่น ๆ ประเทศซึ่งได้รับพิจารณาว่ากำลังพัฒนา อย่างเช่น จีนและอินเดีย ไม่จำเป็นที่จะต้องอนุมัติสนธิสัญญาดังกล่าวเนื่องจากประเทศเหล่านี้มีความกังวลว่าการลดการแพร่ก๊าซคาร์บอนไดออกไซด์จะเป็นการบั่นทอนการพัฒนาของตน
ความสัมพันธ์ระหว่างประเทศ
ในอดีต มีการให้ความสนใจน้อยมากในผลประโยชน์จากกลุ่มประเทศโลกที่สาม ซึ่งเป็นเพราะว่านักวิชาการความสัมพันธ์ระหว่างประเทศส่วนมากมาจากประเทศโลกที่หนึ่งซึ่งเป็นประเทศอุตสาหกรรม เมื่อมีประเทศมากขึ้นที่ดำเนินการพัฒนาจนพัฒนาแล้ว ผลประโยชน์ของโลกจึงได้เริ่มเปลี่ยนแปลงทีละน้อย อย่างไรก็ตาม ประเทศโลกที่หนึ่งยังคงมีมหาวิทยาลัย ศาสตราจารย์ วารสาร และการประชุมมากที่สุด ทำให้เป็นการยากแก่ประเทศโลกที่สามในการได้รับความชอบและความเคารพนับถือในความคิดและวิธีการใหม่ของตนเองในการมองโลก
ทฤษฎีการพัฒนา
ระหว่างสงครามเย็น ทฤษฎีการทำให้ทันสมัยและทฤษฎีการพัฒนาได้ถือกำเนิดขึ้นในทางตะวันตกอันเป็นผลมาจากการตอบสนองทางเศรษฐกิจ การเมือง สังคมและวัฒนธรรมของกลุ่มประเทศเหล่านั้นต่อการบริหารจัดการอดีตดินแดนอาณานิคมของตน นักวิชาการตะวันตกและผู้ประกอบกิจด้านการเมืองระหว่างประเทศหวังว่าจะสร้างทฤษฎีแนวคิดและจากนั้นสร้างนโยบายอันตั้งอยู่บนพื้นฐานของแนวคิดซึ่งจะทำให้เกิดอาณานิคมเอกราชใหม่เพื่อเปลี่ยนแปลงไปสู่รัฐชาติซึ่งได้รับอธิปไตยอันมีพัฒนาการทางการเมือง อย่างไรก็ตาม นักทฤษฎีส่วนมากมาจากสหรัฐอเมริกา และไม่ให้ความสนใจในการบรรลุการพัฒนาตามรูปแบบใด ๆ ของกลุ่มประเทศโลกที่สาม พวกเขาต้องการให้ประเทศเหล่านี้พัฒนาผ่านกระบวนการเสรีทางการเมือง เศรษฐกิจ และการขัดเกลาทางสังคม; หรืออาจกล่าวได้ว่า พวกเขาต้องการให้ประเทศโลกที่สามดำเนินรอยตามทุนนิยมเสรีแบบตะวันตกอันเป็นตัวอย่างของสิ่งที่เรียกว่า "รัฐโลกที่หนึ่ง" ดังนั้น การทำให้ทันสมัยและวัฒนธรรมการพัฒนาจึงเป็นความคิดซึ่งถือกำเนิดในรูปของทางเลือกของตะวันตก (ส่วนใหญ่เป็นสหรัฐอเมริกา) ต่อยุทธศาสตร์มาร์กซิสต์และนีโอมาร์กซิสต์ซึ่งเสนอโดย "รัฐโลกที่สอง" อาทิ สหภาพโซเวียต นอกจากนี้ การทำให้ทันสมัยและวัฒนธรรมการพัฒนายังใช้เพื่ออธิบายว่ารัฐโลกที่สามจะพัฒนาตนเองอย่างเป็นธรรมชาติไปสู่รัฐโลกที่หนึ่งซึ่งพัฒนาแล้ว และมันยังอยู่บนพื้นฐานบางส่วนจากทฤษฎีเศรษฐกิจเสรีและรูปแบบทฤษฎีสังคมของทัลคอตต์ พาร์สันส์
องค์การการค้าโลก
ตามที่จำกัดความไว้ในเว็บไซต์ขององค์การการค้าโลก (WTO) "เป็นเพียงองค์กรระหว่างประเทศในระดับโลกเพียงแห่งเดียวซึ่งรับผิดชอบกับระเบียบการค้าระหว่างประเทศ" ก่อตั้งขึ้นเมื่อปี พ.ศ. 2538 ซึ่งดำเนินการสืบต่อจากความตกลงทั่วไปว่าด้วยภาษีศุลกากรและการค้า (GATT) องค์กรดังกล่าวมุ่งให้ความสนใจต่อการเจริญเติบโตและการพัฒนาทางเศรษฐกิจในเรื่องการเจรจาเกี่ยวกับการค้าระหว่างประเทศ
มี 117 จาก 153 ประเทศสมาชิกองค์การการค้าโลกซึ่งได้รับพิจารณาว่าเป็นประเทศกำลังพัฒนา เช่น สหรัฐอเมริกา และสหภาพยุโรป ประเทศอย่างเช่น จีน บราซิล อินเดีย และแอฟริกาใต้ได้รับพิจารณาว่าเป็นสมาชิกซึ่งมีอิทธิพลมากที่สุดในองค์การ มีการกล่าวว่าประเทศกำลังพัฒนาได้รับการปฏิบัติพิเศษและข้อกำหนดเกี่ยวกับความตกลงทั่วไปซึ่งจัดขึ้นโดยองค์การการค้าโลก การปฏิบัติพิเศษอาจจำกัดความได้ว่าเป็น "รวมไปถึงระยะเวลาที่นานกว่าในการปฏิบัติตามข้อตกลงและการผูกมัด มาตรการเพื่อเพิ่มโอกาสทางการค้าและความช่วยเหลือในการสร้างสาธารณูปโภคสำหรับงานองค์การการค้าโลก การรับมือกับข้อพิพาท และการปฏิบัติตามมาตรฐานทางเทคนิค" การใช้สิทธิพิเศษเหล่านี้อาจถูกตั้งคำถามและท้าท้ายจากสมาชิกอื่น ๆ ซึ่งมักเกิดขึ้นบ่อยครั้ง ในบรรดากลุ่มประเทศกำลังพัฒนาเหล่านี้คือกลุ่มที่ซับซ้อนขนาดเล็ก เช่น พันธมิตร; กลุ่มประเทศส่งออกสินค้าเกษตร (The Cairns group) ประกอบด้วยประเทศพัฒนาแล้วและกำลังพัฒนา ก่อตั้งขึ้นนับตั้งแต่กลางคริสต์ทศวรรษ 1980 ในขณะที่พันธมิตรดังกล่าวดูเหมือนว่าจะเลือนหายไปตามกาลเวลา กลุ่มประเทศยี่สิบประเทศ หรือ "จี-20" ก็ได้ผงาดขึ้นมาแทนที่ ประกอบด้วยประเทศอย่างเช่น อินเดีย จีน อียิปต์ อาร์เจนตินา และแอฟริกาใต้ กลุ่มประเทศทั้งหลายกำลังพัฒนาที่จะรับมือกับปัญหาอย่างเช่นการพัฒนา สมาชิกภาพ และการค้าในภูมิภาค
ปลาเขือ
ปลาเขือ หรือ ปลาบู่เขือ (Worm goby, Eel goby) เป็นปลากระดูกแข็งสกุลหนึ่ง ในวงศ์ปลาบู่ (Gobiidae) ใช้ชื่อวิทยาศาสตร์ว่า Taenioides (มาจากภาษาละตินคำว่า "taenia" หมายถึง "ริ้ว" หรือ "ลาย" และภาษากรีก (οιδες) "oides" หมายถึง "คล้ายกับ")
มีรูปร่างทั่วไป ลำตัวยาวเรียวยาวคล้ายงูหรือปลาไหล แบนข้าง และเป็นสีชมพูโดยตลอด ตามีขนาดเล็กมาก อาศัยอยู่ในรูบริเวณปากแม่น้ำที่มีพื้นเป็นเลน เป็นปลาที่สามารถรับประทานได้
Gregbrownia
Gregbrownia เป็นสกุลของพืชดอกที่อยู่ในวงศ์ Bromeliaceae.
สปีชีส์ในสกุล ได้แก่:
ดาวมหาลัย
"ดาวมหาลัย" เป็นเพลงลูกทุ่ง หมอลำ ขับร้องโดยสาวมาด เมกะแดนซ์ ประพันธ์เนื้อเพลงโดยครูเพลง สัญลักษณ์ ดอนศรี และดนตรีโดยสรพงศ์ เตนากุล สังกัดท็อปไลน์ ไดมอนด์ ผลงานจากอัลบั้ม ดาวมหาลัย เป็นเพลงเสียดสีสังคม เนื้อเพลงกล่าวถึงหญิงสาวบ้านนอกจากภาคอีสานที่สำเร็จการศึกษาชั้นมัธยมศึกษาปีที่ 6 จากโรงเรียนบ้านหนองใหญ่ แล้วเข้าศึกษาต่อในกรุงเทพมหานครจึงเกิดทัศนคติว่าตนเองดีเด่นเป็นดาวมหาลัยและนิยมสังคมเมือง ไม่เห็นคุณค่าของความเป็นสังคมชนบทโดยมีทีท่ารังเกียจสังคมชนบทซึ่งเป็นกำพืดเดิม ซึ่งท้ายที่สุดหญิงสาวดังกล่าวก็ถูกมารดาของตนลงโทษ
มิวสิกวิดีโอนี้ ถ่ายทำที่มหาวิทยาลัยราชภัฏธนบุรี ปรากฏมีป้ายชื่อมหาวิทยาลัยดังกล่าวอยู่ด้วยทำให้ผู้บริหารไม่พอใจเนื่องจากสื่อภาพมหาวิทยาลัยในทางเสื่อมเสีย ทำให้ต้องหยุดออกอากาศไป และถ่ายทำมิวสิกวิดีโอใหม่โดยถ่ายที่วิทยาลัยเอกชนย่านสระบุรีแทน
เพลงนี้เคยได้รับการเสนอชื่อเข้าชิงรางวัลคมชัดลึก อวอร์ด ครั้งที่ 6 ประจำปี 2551 ในสาขานักร้องหญิงยอดเยี่ยม เรียบเรียงเสียงประสานยอดเยี่ยม แต่ไม่ได้รับรางวัล
อำเภอชัยบาดาล
ชัยบาดาล เป็นอำเภอหนึ่งของจังหวัดลพบุรี เคยได้ถูกเสนอจัดตั้งเป็นศูนย์กลางของจังหวัดพระนารายณ์ เมื่อปี พ.ศ. 2546 และปี พ.ศ. 2553
ที่ตั้งและอาณาเขต
อำเภอชัยบาดาลมีอาณาเขตติดต่อกับอำเภอข้างเคียง ดังนี้
ประวัติ
แต่เดิมอำเภอชัยบาดาล มีฐานะเป็นเมืองชั้นโทชื่อ เมืองไชยบาดาล ขึ้นอยู่ในความปกครองของเมืองนครราชสีมา ที่ทำการตั้งอยู่ที่บ้านบัวชุม ตำบลบัวชุม ในปี พ.ศ. 2457 ทางราชการได้ลดฐานะเป็น อำเภอไชยบาดาล โอนการปกครองไปขึ้นอยู่กับเมืองเพชรบูรณ์จนถึงปี พ.ศ. 2461 ได้โอนอำนาจไชยบาดาลไปขึ้นอยู่กับจังหวัดสระบุรี และย้ายที่ว่าการอำเภอไปอยู่บ้านไชยบาดาล ตำบลไชยบาดาล ต่อมาทางราชการได้สั่งโอนอำเภอไชยบาดาลไปขึ้นอยู่กับการปกครองของจังหวัดลพบุรี เมื่อวันที่ 1 พฤศจิกายน พ.ศ. 2484 ส่วนตัวสะกดชื่อนั้นได้เปลี่ยนจากคำว่า "ไชยบาดาล" เป็น "ชัยบาดาล" เมื่อปี พ.ศ. 2514 ครั้นปี พ.ศ. 2521 ได้รับเรื่องราวจากกรมทางหลวงแผ่นดิน ขอให้รื้อที่ว่าการอำเภอหลังนี้เพื่อตัดถนนผ่านตัวอาคารที่ว่าการอำเภอ และได้รับอนุมัติให้รื้อถอนได้เมื่อวันที่ 7 กันยายน พ.ศ. 2521 จึงได้ย้ายที่ว่าการอำเภอมาอยู่ที่อยู่ปัจจุบันนี้
การจัดตั้งเป็นจังหวัด
ในปี พ.ศ. 2547 กระทรวงมหาดไทยได้พิจารณาว่าการแบ่งเขตการปกครองของจังหวัดลพบุรี ไปเป็นจังหวัดใหม่ชื่อ "จังหวัดพระนารายณ์" ยังไม่เป็นการสมควร เนื่องจากปัจจุบันจังหวัดลพบุรียังมีพระนารายณ์ราชนิเวศน์เป็นหลักฐาน และได้มีการประกาศเป็นพิพิธภัณฑสถานแห่งชาติสมเด็จพระนารายณ์ เมื่อปี พ.ศ. 2504 เป็นที่รู้จักของประชาชนจังหวัดลพบุรีที่ส่วนใหญ่ไม่ต้องการให้แบ่งแยกพื้นที่จังหวัดไปเป็นจังหวัดใหม่ ประกอบกับเมื่อได้พิจารณาตามหลักเกณฑ์การจัดตั้งจังหวัดใหม่ตามมติคณะรัฐมนตรี เมื่อวันที่ 8 ธันวาคม พ.ศ. 2524 ปรากฏว่าเนื้อที่และสภาพภูมิศาสตร์ จำนวนอำเภอในเขตปกครอง จำนวนประชากร ลักษณะพิเศษของจังหวัดไม่เข้าหลักเกณฑ์การจัดตั้งจังหวัดใหม่ตามมติคณะรัฐมนตรี จึงยังไม่เห็นสมควรแยกเขตการปกครองของจังหวัดลพบุรีตั้งจังหวัดใหม่ในขณะนี้
ในปี พ.ศ. 2553 นายนิยม วรปัญญา สมาชิกสภาผู้แทนราษฎรจังหวัดลพบุรี ได้ยื่นกระทู้ถามนายกรัฐมนตรี (นายอภิสิทธิ์ เวชชาชีวะ) เกี่ยวกับการจัดตั้งจังหวัดพระนารายณ์อีกครั้ง โดยยกฐานะอำเภอชัยบาดาลเป็นอำเภอเมืองชัยบาดาล ตำบลม่วงค่อมยกฐานะเป็นกิ่งอำเภอม่วงค่อม แยกจากอำเภอชัยบาดาล อำเภอท่าหลวง อำเภอพัฒนานิคม อำเภอลำสนธิ อำเภอสระโบสถ์ อำเภอโคกเจริญ แต่ไม่ได้รับการพิจารณาเนื่องจากไม่เข้าหลักเกณฑ์การจัดตั้งจังหวัด
การปกครองส่วนภูมิภาค
อำเภอชัยบาดาลแบ่งเขตการปกครองย่อยออกเป็น 17 ตำบล 136 หมู่บ้าน ได้แก่
การปกครองส่วนท้องถิ่น
ท้องที่อำเภอชัยบาดาลประกอบด้วยองค์กรปกครองส่วนท้องถิ่น 17 แห่ง ได้แก่
เรียวโกะ ชินตานิ
เรียวโกะ ชินตานิ ( 新谷 良子<rt>しんたに りょうこ</rt>, 31 มีนาคม 1981  -) เป็น นักพากย์และนักร้องชาวญี่ปุ่น เกิดที่เมืองคานาซาวะ จังหวัดอิชิกาวะ สังกัด Lantis
ราชวงศ์นัสเซา
ราชวงศนัสเซา (House of Nassau) เป็นตระกูลสำคัญที่ได้กลายมาเป็นราชวงศ์สำคัญของยุโรปที่แตกสาขามากมาย โดยชื่อเรียกนำมาจากปราสาทนัสเซา ซึ่งในปัจจุบันตั้งอยู่ที่เมืองนัสเซา รัฐไรน์ลันท์-ฟัลทซ์ ประเทศเยอรมนี ผู้ปกครองนัสเซาในสมัยแรกใช้บรรดาศักดิ์เป็น "เคานต์แห่งนัสเซา" ซึ่งต่อมาถูกยกฐานะขึ้นเป็นเจ้าชาย (Princely Count) ในยุคแรกได้แตกออกเป็นสองสาขา สาขาหลัก (วัลราเมียน) ซึ่งเป็นสาขาของอดอล์ฟ กษัตริย์แห่งชาวโรมัน และสาขารอง (ออตโตเนียน) ซึ่งภายหลังแตกออกเป็นบรรดาศักดิ์เจ้าชายแห่งออเรนจ์ และต่อมาพระมหากษัตริย์แห่งเนเธอร์แลนด์
ในช่วงปลายของจักรวรรดิโรมันอันศักดิ์สิทธิ์ และสงครามนโปเลียนนั้น สาขาวัลราเมียน ได้รับสืบทอดและครอบครองเหล่าที่ดินของบรรพบุรุษ และได้แต่งตั้งตัวเองขึ้นเป็น "ดยุกแห่งนัสเซา" ซึ่งได้รับการรับรองในการประชุมใหญ่แห่งเวียนนา โดยปกครองดินแดนเอกราช เรียกว่า "ดัชชีนัสเซา" โดยเมืองหลวงตั้งอยู่ที่วีสบาเดิน ในปัจจุบันดินแดนนี้ตั้งอยู่ในเขตของรัฐเฮ็สเซิน และบางส่วนในรัฐไรน์ลันท์-ฟัลทซ์ ต่อมาดัชชีนัสเซาได้ถูกผนวกเข้ากับปรัสเซียภายหลังจากการพ่ายแพ้ในสงครามออสเตรีย-ปรัสเซียในฐานะพันธมิตรกับออสเตรีย โดยได้กลายเป็นส่วนหนึ่งของจังหวัดเฮ็สเซิน-นัสเซาในราชอาณาจักรปรัสเซีย
ในปัจจุบัน "นัสเซา" ในเยอรมนีมีความหมายถึงดินแดนทางภูมิศาสตร์ ประวัติศาสตร์ และวัฒนธรรมเท่านั้น โดยนัยยะทางการเมืองได้สูญหายไปจนสิ้น ตั้งแต่ปีค.ศ. 1815 พระมหากษัตริย์ปกครองเนเธอร์แลนด์ และลักเซมเบิร์กได้ล้วนถือเป็นสมาชิกจากราชวงศ์นัสเซาสายหลัก แต่ในปีค.ศ. 1890 ในเนเธอร์แลนด์ และปีค.ศ. 1912 ในลักเซมเบิร์กนั้น ทายาทสืบตระกูลฝั่งชายของทั้งสองสายได้สิ้นสุดลง โดยต่อจากนั้นได้ถือว่ามีการสืบตระกูลโดยทายาทที่มาจากสายสตรีเป็นต้นมา
ตามธรรมเนียมของเยอรมันในการสืบตระกูลนั้น ทายาทชายเท่านั้นจึงจะสามารถสืบตระกูลได้ ดังนั้นตามหลักประเพณีเดิมนั้นจะถือว่าราชวงศ์นี้สิ้นสุดในปีค.ศ. 1985 อย่างไรก็ตาม สถาบันกษัตริย์ของเนเธอร์แลนด์และลักเซมเบิร์ก กฎการสืบราชบัลลังก์นั้นย่อมแตกต่างจากธรรมเนียมเก่าของเยอรมัน โดยในสองประเทศนั้นยังไม่ถือว่าราชวงศ์เป็นอันสิ้นสุดลง แกรนด์ดยุกแห่งลักเซมเบิร์กใช้บรรดาศักดิ์ "ดยุกแห่งนัสเซา" เป็นแค่เพียงบรรดาศักดิ์รอง และเป็นเพียงบรรดาศักดิ์ที่รับสมมติตามเกียรติและฐานะในสมาชิกอาวุโสสูงสุดแห่งราชวงศ์นัสเซา (เนื่องจากทรงเป็นผู้อาวุโสสูงสุดในสายที่มีอาวุโสสูงสุดของราชวงศ์) แต่มิได้เพื่ออ้างสิทธิ์ใดในดินแดนของดัชชีนัสเซาในอดีตซึ่งในปัจจุบันตกเป็นส่วนหนึ่งของสหพันธ์สาธารณรัฐเยอรมนี
Grazielanthus
Grazielanthus เป็นสกุลของพืชดอกที่อยู่ในวงศ์ Monimiaceae. มีเพียงสปีชีส์เดียวคือ Grazielanthus arkeocarpus.
มีถิ่นกำเนิดในบราซิลตะวันออกเฉียงใต้
โทรน
"โทรน" (Throne) เป็นเพลงของวงดนตรีร็อกชาวอังกฤษ บริงมีเดอะฮอไรซัน ออกจำหน่ายเมื่อวันที่ 23 กรกฎาคม พ.ศ. 2558 เป็นซิงเกิลที่สองจากสตูดิโออัลบั้มชุดที่ห้าของวง แดตส์เดอะสปิริต เพลงนี้จัดว่าเป็นเพลงแนวนูเมทัล และอิเล็กทรอนิกส์ร็อก
อัศวเมธิกบรรพ
อัศวเมธิกบรรพ (, अश्वमेध पर्व) แปลว่า "บรรพแห่งม้าอัศวเมธ" เป็นหนังสือบรรพที่ 14 ของ มหาภารตะ ประกอบไปด้วย 2 บรรพย่อย รวมทั้งหมด 96 ตอน  เป็นเรื่องราวของยุธิษฐิระทำพิธีอัศวเมธ (การฆ่าม้าบูชายัญ) เพื่อประกาศอำนาจของกรุงหัสตินาปุระ อรชุนเป็นแม่ทัพนำทหารปราบดินแดนต่าง ๆ ในพิธีนี้ อรชุนรับคำสอน "อนุคีตา" จากพระกฤษณะ  บรรพนี้มีเนื้อหาต่อเนื่องมาจาก อนุศาสนบรรพ ส่วนบรรพต่อไปจากนี้คือ อาศรมวาสิกบรรพ
เนื้อเรื่องและบรรพย่อย
อัศวเมธิกบรรพ ประกอบไปด้วย 2 บรรพย่อย รวมทั้งหมด 96 ตอน ดังนี้
เมื่อยุธิษฐิระขึ้นครองราชย์เป็นจักรพรรดิหลังสงครามที่ทุ่งกุรุเกษตรจบสิ้น ยุธิษฐิระได้รับคำแนะนำให้ทำพิธีอัศวเมธ พระกฤษณะได้แสดงธรรมคาถาที่เคยแสดงเอาไว้ในภควัตคีตาแบบย่นย่อซ้ำอีกวาระหนึ่ง ตามคำร้องขอของอรชุนซึ่งได้ฟังคนเดียว เพื่อให้มีโอกาสได้รับทราบหลักธรรมที่สำคัญดังกล่าวด้วย ธรรมคาถาย่นย่อที่ว่า ซึ่งเรียกกันว่า "อนุคีตา" นั้นแบ่งออกเป็นสามส่วนสำคัญ ๆ คือ คำสอนที่สิทธาบอกไว้ให้กับพราหมณ์ คำสั่งสอนของพราหมณ์ที่มีให้กับภริยา และคำสอนของครูพราหมณ์ที่มีให้ต่อลูกศิษย์
ทางด้านพระนางอุตตระ ภริยาหม้ายของเจ้าชายอภิมันยุ ได้ให้กำเนิดบุตรชายแต่เสียชีวิตตั้งแต่เกิด เดือดร้อนถึงกฤษณะต้องทำหน้าที่เป็นผู้ชุบชีวิตให้ เจ้าชายพระองค์น้อยนี้มีชื่อว่า "ปริกษิต" เพื่อสืบวงศ์ของพวกปาณฑพมิให้ขาดตอน
สำหรับพิธีอัศวเมธนั้นเริ่มต้นด้วยการปล่อยม้าไปยังดินแดนต่าง ๆ โดยมีอรชุนได้รับแต่งตั้งให้เป็นผู้นำทัพตามม้าพิธีที่ปล่อยออกไปและสามารถเอาชนะบรรดาแว่นแคว้นต่าง ๆ ที่ม้าเดินทางไปถึงได้หมด หลังจากปล่อยม้าท่องไปยังดินแดนต่าง ๆ เป็นเวลาหนึ่งปี อรชุนก็เดินทางกลับราชสำนักกรุงหัสตินาปุระพร้อมม้าพิธีดังกล่าว เพื่อทำพิธีบูชายัญโดยมีบรรดาพระราชาแว่นแคว้นทั้งหมดมาร่วมด้วย ผลแห่งพิธีอันศักดิ์สิทธิ์ดังกล่าวเท่ากับบาปและมลทินทั้งหลายทั้งปวงที่พวกปาณฑพก่อขึ้นเป็นอันว่าได้ชำระสะสางเป็นที่เรียบร้อย
ปลาไหลมอเรย์ยักษ์
ปลาไหลมอเรย์ยักษ์ หรือ ปลาหลดหินยักษ์ (Giant moray; ) เป็นปลาทะเลขนาดใหญ่ชนิดหนึ่ง ในวงศ์ปลาไหลมอเรย์ (Muraenidae)
มีรูปร่างเรียวยาวเหมือนปลาไหลมอเรย์ชนิดอื่น ๆ พื้นลำตัวสีเหลืองอมน้ำตาลแต้มด้วยจุดและลายสีน้ำตาลไหม้อยู่ทั่วไป ด้านข้างลำตัวบริเวณคอมีจุดสีดำเด่นชัดหนึ่งแห่ง ปลาไหลมอเรย์ยักษ์มีความยาวโดยเฉลี่ย 1.5 เมตร ยาวเต็มที่ได้ถึง 2.5-3 เมตร น้ำหนักถึง 36 กิโลกรัม นับเป็นชนิดที่มีขนาดใหญ่ที่สุดในวงศ์นี้
พบกระจายพันธุ์อย่างกว้างขวางตั้งแต่ทะเลแดง, แอฟริกาตะวันออก, หมู่เกาะริวกิว, ฮาวาย, นิวแคลิโดเนีย, ฟิจิ, หมู่เกาะออสเตรียล มักซุกซ่อนตัวอยู่ตามซอกหินในแนวปะการัง โดยโผล่มาแค่เฉพาะส่วนหัว กินอาหาร ได้แก่ กุ้ง, ปู, ปลา และหมึกสาย ด้วยการงับด้วยกรามที่แข็งแรงและแหลมคม
ปลาไหลมอเรย์ยักษ์ แม้จะมีรูปร่างหน้าตาที่น่ากลัว แต่ที่จริงแล้วเป็นปลาที่รักสงบ ไม่ดุร้าย แต่อาจทำอันตรายนักดำน้ำได้หากไปรบกวนถูก หรือเข้าใจผิดเพราะคิดว่าเป็นอาหาร ซึ่งอาจถูกกัดเป็นแผลเหวอะหวะถึงขั้นนิ้วขาดได้ และจะมีฤดูกาลที่ดุร้าย คือ ฤดูผสมพันธุ์ นอกจากนี้แล้วในเนื้อจะมีสารพิษซิกัวเทอรา thumb|200px|left|ความยาวทั้งตัวใน[[พิพิธภัณฑ์สัตว์น้ำ]] เป็นปลาไหลมอเรย์อีกชนิดหนึ่ง ที่เป็นที่นิยมของนักประดาน้ำ และเลี้ยงแสดงไว้ในพิพิธภัณฑ์สัตว์น้ำ
วัดพระธาตุน้อย
วัดพระธาตุน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตากตก อำเภอบ้านตาก จังหวัดตาก
วัดพระธาตุน้อยตั้งวัดเมื่อวันที่ 29 มกราคม พ.ศ. 2312 เนื่องจากมีเจดีย์เก่าแก่อยู่เป็นสัญลักษณฺ์ จึงเรียกว่า "วัดพระธาตุน้อย" ไม่ทราบผู้ใดสร้างขึ้นไว้มีสภาพทรุดโทร่ม ต่อมาประชาชนได้ร่วมใจทำการบูรณพัฒนาขึ้นมาหลายอย่างจนมั่นคงตามสมควร ตามที่ปรากฎอยู่ในปัจจุบัน ตามตำนานเล่าว่านางบัวเหลียวลูกสาวของเศรษฐีสุรังกะวัตถีผู้สร้างพระบรมธาตุ (ตำบลเกาะตะเภา) ได้นำสิ่งก่อสร้างที่เหลือจากการก่อสร้างพระบรมธาตุนำมาสร้างพระธาตุองค์เล็ก ๆ บนเนินแห่งนี้ จึงเรียกว่า "พระธาตุน้อย"
พื้นที่ตั้งวัดเป็นที่เนินสูงเป็นหิน วิหารเก่าแก่มีลวดลายสวยงาม องค์พระธาตุได้บรรจุพระเกศาของพระพุทธเจ้าไว้ในผอบทองเหลือง ชาวบ้านได้ช่วยกันสร้างเจดีย์ให้สูงขั้น แล้วบรรจุพระเกศาธาตุไว้ส่วนบนให้เป็นที่สักการบูชา ในอดีตมีประเพณีรขี้นธาตุจากผู้คนหลายหมู่บ้านของเมืองตาก แต่ภายหลังได้ละทิ้งไปเสียนานจึงเริ่มมีการฟื้นฟูใหม่อีกครั้งในเดือนเก้า นอกจากนั้นวัดยังมีหอระฆังที่สร้างด้วยไม้
สหรัฐในโอลิมปิกฤดูหนาว 2010
สหรัฐอเมริกา เข้าร่วมแข่งขันกีฬาโอลิมปิกฤดูหนาวครั้งที่ 21 ค.ศ. 2010 (พ.ศ. 2553) ณ เมืองแวนคูเวอร์ ประเทศแคนาดาระหว่างวันที่ 12 กุมภาพันธ์ – 28 กุมภาพันธ์ พ.ศ. 2553
โอโซระ ซึบาสะ
โอโซระ สึบาสะ (大空 翼, おおぞら つばさ, โอโซะระ ซึบะสะ) หรือ สึบาสะ ตัวละครนักฟุตบอลจากการ์ตูนญี่ปุ่นเรื่อง กัปตันสึบาสะ เล่นตำแหน่ง มิดฟิลด์ ความหมายของ โอโซระ แปลว่าท้องฟ้า และ สึบาสะแปลว่า ปีก ในขณะที่ชื่อของสึบาสะสำหรับการฉายในประเทศที่ใช้ภาษาอังกฤษ คือ โอลิเวอร์ อะตอม (Oliver Atom) และภาษาละติน คือ โอลิเวอร์ สึบาสะ  (Oliver Tsubasa)
เนื้อเรื่องโดยย่อ
สึบาสะในขณะอายุประมาณ 2-3 ขวบ ได้พบกับลูกฟุตบอลและรู้สึกชอบใจอย่างมาก วันหนึ่งซึบาสะได้วิ่งไล่ตามลูกฟุตบอลไปจนถึงถนนใหญ่สายหนึ่ง พ่อและแม่ของสึบาสะตกใจมากขณะที่ซึบาสะกำลังเก็บลูกบอลจากกลางถนนในขณะที่รถบรรทุกขนาดใหญ่กำลังพุ่งเข้าชน แต่ซึบาสะกลับรอดชีวิตโดยไม่บาดเจ็บเลยเพราะรถบรรทุกคันนั้นกระแทกชนลูกฟุตบอลที่ซึบาสะเกาะไว้ จนกระเด็น แต่เมื่อร่วงลงมาลูกฟุตบอลก็ซับแรงกระแทกไว้หมด ลูกฟุตบอลจึงมีความสำคัญต่อชีวิตของสึบาสะราวเป็นเพื่อนสนิทคนหนึ่ง
เวลาต่อมา เมืองนันคัตสึได้ตั้งระบบคัดเลือกนักเตะแบบใหม่โดยเลือกนักเตะที่เก่งจากแต่ละทีมมารวมกันเป็นทีมนันคัตสึ SC โรแบร์โตสัญญากับสึบาสะว่าหากชนะระดับชาติแล้วจะพาสึบาสะไปบราซิลการแข่งขันครั้งหนึ่งทำให้วากาบายาชิบาดเจ็บที่ขา ไม่สามารถลงแข่งขันได้ โมริซากิ ยูโซ ผู้รักษาประตูรองของนันคัตสึ ครั้งหนึ่งของการฝึกซ้อม นักเตะจากไซตามะ ทีมเมวะ FC เฮียวงะ โคจิโร่ ได้เข้าบุกรุกการฝึกซ้อมและยิงประตูจากวากาบายาชิ หลังจากนั้นซึบาสะได้สัญญากับวากาบายาชิว่าจะพาทีมไปจนถึงรอบชิงให้ได้สู้กับเมวะ FC และได้ตำแหน่งกัปตัน แต่แล้วการแข่งขันครั้งแรกก็พบกับเมวะ FC ซึ่งนันคัตสึพ่ายแพ้ไป แต่นันคัตสึก็ชนะแมตช์ต่อไปเรื่อย ๆ จนถึงรอบชิงชนะเลิศก็ได้พบกับเมวะ FC อีกครั้ง วากาบายาชิลงแข่งทั้งที่ขายังไม่หายดี แต่นันคัตสึก็สามารถเอาชนะได้ในที่สุด
ต่อมาโรแบร์โตที่สัญญากับสึบาสะว่าจะพาไปบราซิลนั้น เกิดไม่มีความมั่นใจจึงแอบหนีกลับบราซิลไปคนเดียว และทิ้งสมุดจดของตนที่รวบรวมเทคนิคการเป็นมิดฟิลด์เอาไว้ให้ซึบาสะ ซึ่งซึบาสะก็ปฏิบัติตามหนังสือมาโดยตลอด โดยเฉพาะลูกชูตระยะไกล "ไดรฟ์ชูต"
ในเวลาต่อมา ซึบาสะนำทีมนันคัตสึชนะเลิศระดับมัธยมต้น 2 ปี ซึ่งในปีที่ 3 เขาสามารถทำ "ไดรฟ์ชูตได้สำเร็จ" ในระหว่างการแข่งขันระดับชาติ เขาเกิดบาดเจ็บที่ขาจากการสไลดิ้งแทคเกิล ของโซดะ มาโคโตะ และบาดเจ็บที่ไหล่ เนื่องจากรับตัวของ มาซาโอะ ทาจิบานะ ในความสูงพอสมควร แต่แล้วสึบาสะก็สามารถทำไดรฟ์ชูตที่สมบูรณ์ได้ครั้งแรกในการแข่งขันกับ โรงเรียนคุนิมิ โดยการยิง 3 ลูกซ้อน จนถึงรอบชิงชนะเลิศได้เสมอกับทีม โตโฮ FC ของเฮียวงะ
ผู้จัดการมิคามิและคาตางิริได้เลือกนักเตะเป็นทีมญี่ปุ่นไปแข่งระดับยุวชนนานาชาติ สึบาสะได้พบกับมิซากิที่ฝรั่งเศส ซึบาสะได้พบกับนักเตะยอดเยี่ยมหลายคนจากทั่วโลก อาทิเช่น ผู้รักษาประตูหัตถ์ทองคำ จิโน่ เฟอร์นันเดส มิดฟิลด์อัจฉริยะและคู่หู แวน ดิออส และ อลัน ปาสคอล กัปตันทีมฝรั่งเศสและดาวยิง เอล ซิด ปิแอร์ และ หลุยส์ นโปเลียน เสือดำแห่งอุรุกวัย วิคตอริโน และดาวเด่นทีมเยอรมัน คาร์ล ไฮนซ์ ชไนเดอร์, มาร์คัส , ฟรานซ์ เชสเตอร์ , คัลซ์ และผู้รักษาประตูเงา ร่างยักษ์ ดิวเตอร์ มิลเลอร์ ท้ายที่สุดก็สามารถคว้าแชมป์ได้จากเยอรมันโดยลูกโอเวอร์เฮดคิก เมื่อชนะเลิศแล้ว โรแบร์โตที่มาอยู่ฝรั่งเศสเพราะคุมทีม เซาเปาโล จูเนียร์ ได้มาพบกับสึบาสะ และโรแบร์โตกลับมาขอร้องให้ซึบาสะไปบราซิลกับตนอีกครั้ง
เมื่อสึบาสะกลับญี่ปุ่น ถูกคันดะอิจิ นักมวยโรงเรียนนันคัตสึ ท้าชกที่สวนสาธารณะ เหตุเพราะชอบผู้หญิงคนเดียวกับซึบาสะ ซึ่งซึบาสะก็ป้องกันตนเองมาโดยตลอด จนยั้งไม่อยู่เตะที่ต้นคอของคันดะอิจิ จนคันดะอิจิยอมแพ้ไป
สึบาสะเมื่อจบมัธยมต้นได้เข้าร่วมทีมเซาเปาโล และได้รู้จักกับเปเป้ นักเตะที่ยากจนในบราซิล เขาทั้งสองร่วมกันต่อสู้ในลีก ริโอ คัพ และสามารถเอาชนะ ซอคเกอร์ ไซบอร์ก คาร์ลอส ซันตานา และช่วยให้เขาพบกับความสนุกของฟุตบอลอีกครั้ง
หลังจากนั้นสึบาสะได้ออกจากทีมเซาเปาโลชั่วคราวและเข้าร่วมทีมเยาวชนญี่ปุ่น เข้าแข่งขันจนชนะเลิศระดับเอเซีย ซึ่งระหว่างการแข่งขันก็ได้พบนักเตะฝีมือดีมากมาย อาทิเช่น พี่น้องเซปักตะกร้อ ตระกูลกรสวัสดิ์ ชนะ สกุล และฟ้าลั่น, เจ้าของลูกยิงปืนใหญ่สะท้อนกลับความเร็วสูง โชชุงโค และกัปตันทีมซาอุดิอาราเบีย ตำแหน่งลิเบโร มาร์ค โอไวลัน
เวลาต่อมาการแข่งขันเยาวชนโลกได้เริ่มต่อมา สึบาสะเอาชนะทีมต่าง ๆ นานาได้ ซึ่งแน่นอนว่าก็มีนักเตะฝีมือดีอีกมาก เช่น ผู้รักษาประตูปาฏิหาริย์ เอสปาดาส์ เทพวิบัติแห่งสนามฟุตบอล สเตฟาน เรวินส์ ดาวยิงลูกครึ่งญี่ปุ่นอุรุกวัย ฮิโนะ เรียวมะ จนถึงรอบชิงชนะเลิศกับบราซิล การแข่งขันเป็นไปอย่างเข้มข้น ซึ่งขณะที่สึบาสะทำประตูนำได้ และเหลือเวลาครึ่งหลัง 5 นาที ทีมบราซิลได้เปลี่ยนตัวเอา ราชันย์นักเตะ นาโตเลซาลงแข่งขัน แต่ในที่สุดสึบาสะก็สามารถทำ โกลเด้นโกล์ หลังครึ่งหลังได้ โดยลูกมหัศจรรย์โอเวอร์เฮดคิก
หลังครองแชมป์แล้ว สึบาสะได้แต่งงานกับ ซานาเอะ คนรักตั้งแต่สมัยประถม และได้ย้ายไปอยู่ที่สเปน และเข้าร่วมทีมบาร์เซโลนา ได้พบนักเตะยอดเยี่ยมในทีมมากมายเช่น ฟอนเตก้า อามีญา กอนซาเลซ และริวัล ผู้จัดการทีมให้ซึบาสะลงเล่นในทีมแซทเทิลไลท์ ซึ่งเป็นทีมดิวิชั่น 2 ของบาร์เซโลนา โดยมีเงื่อนไขว่าหากใน 1 ปี ช่วยทำประตูได้ 10 ประตู และทำประตูได้ 10 ประตู จะให้กลับมาเล่นที่ทอปทีม ซึ่งซึบาสะทำได้สำเร็จในเพียง 3 แมตช์ จวบกับริวัล เอซของทีมเกิดบาดเจ็บ ซึบาสะจึงได้เข้าตำแหน่งกองกลางตัวต่ำแทน และนำทีมจนชนะ รีอัล มาดริด ซึ่งมีนาโตเลซาอยู่ด้วยได้สำเร็จ
คณะวิศวกรรมศาสตร์ มหาวิทยาลัยศรีนครินทรวิโรฒ
คณะวิศวกรรมศาสตร์ มหาวิทยาลัยศรีนครินทรวิโรฒ เป็นหน่วยงานระดับคณะ ในสังกัดมหาวิทยาลัยศรีครินทรวิโรฒ ก่อตั้งขึ้นเมื่อวันที่ 14 ธันวาคม พ.ศ. 2535 ทำหน้าที่ผลิตบัณฑิตด้านวิศวกรรมศาสตร์ ในสาขาวิชาต่างๆ ประกอบด้วย หลักสูตรภาษาไทยได้แก่ วิศวกรรมเคมี วิศวกรรมเครื่องกล วิศวกรรมไฟฟ้า วิศวกรรมคอมพิวเตอร์ วิศวกรรมอุตสาหการ วิศวกรรมโยธาและสิ่งแวดล้อม วิศวกรรมชีวการแพทย์ วิศวกรรมคอมพิวเตอร์ วิศวกรรมโลจิสติกส์ หลักสูตรนานาชาติได้แก่ วิศวกรรมคอนเสิร์ตและมัลติมีเดีย วิศวกรรมปิโตเลียมและก๊าซธรรมชาติ วิศวกรรมความปลอดภัยทางข้อมูลคอมพิวเตอร์
ประวัติ
คณะวิศวกรรมศาสตร์ มหาวิทยาลัยศรีนครินทรวิโรฒ ก่อตั้งขึ้นเพื่อผลิตบัณฑิตสาขาวิศวกรรมศาสตร์ อันเนื่องมาจากปัญหาการขาดแคลนวิศวกรของประเทศไทย ทำให้มหาวิทยาลัยศรีนครินทรวิโรฒ ได้ดำเนินโครงการจัดตั้งคณะวิศวกรรมศาสตร์ขึ้น โดยมีเป้าหมายผลิตบัณฑิตสาขาวิชาวิศวกรรมศาสตร์ เทคโนโลยีและสิ่งแวดล้อม เริ่มตั้งแต่ พ.ศ. 2535 จนถึงปี พ.ศ. 2544 ใช้งบประมาณดำเนินการ 2,300 ล้านบาท และมหาวิทยาลัยได้เปิดรับนิสิตคณะวิศวกรรมศาสตร์รุ่นแรกในเดือนกรกฎาคม พ.ศ. 2535 ใน 3 สาขาวิชา คือ วิศวกรรมเคมี วิศวกรรมเครื่องกล วิศวกรรมไฟฟ้า สาขาละ 50 คน รวม 150 คน
คณะวิศวกรรมศาสตร์ ได้รับการสถาปนาอย่างเป็นทางการ ตามประกาศในราชกิจจานุเบกษา เล่มที่ 109 ตอน 119 ในวันที่ 14 ธันวาคม พ.ศ. 2535 และ สภามหาวิทยาลัยแต่งตั้ง รองศาสตราจารย์ ดร.สมบัติ ทีฆทรัพย์ เป็นคณบดีคนแรกของคณะวิศวกรรมศาสตร์ มหาวิทยาลัยศรีนครินทรวิโรฒ
เมื่อวันที่ 25 ธันวาคม พ.ศ. 2535 ในภาคการศึกษาที่ 2 ปีการศึกษา 2535 คณะวิศวกรรมศาสตร์เปิดรับนิสิตในหลักสูตรอุตสาหกรรมศาสตรบัณฑิต (หลักสูตรต่อเนื่อง2 ปี) ใน 2 สาขาวิชา คือ สาขาวิชาวิศวกรรมเครื่องกล จำนวน 100 คน และสาขาวิชาวิศวกรรม ไฟฟ้า จำนวน 100 คน โดยนักศึกษากลุ่มนี้เป็น นักศึกษาภาคสมทบ
ปีการศึกษา 2536 คณะวิศวกรรมศาสตร์ เปิดรับนักศึกษาภาคปกติเพิ่มเติม ในหลักสูตรวิศวกรรมศาสตรบัณฑิต 2 สาขา คือสาขาวิชา วิศวกรรมโยธา จำนวน 50 คน และสาขาวิชาวิศวกรรมอุตสาหการ จำนวน 50 คน ในภาคการศึกษาที่ 1 ปีการศึกษา 2543 คณะวิศวกรรมศาสตร์ เปิดรับสมัครนิสิต ภาคสมทบ (แผนการศึกษาที่ 3) เพิ่ม ในหลักสูตรวิศวกรรมศาสตรบัณฑิต 3 สาขา คือ สาขาวิศวกรรมเคมี จำนวน 60 คน สาขาวิศวกรรมโยธา จำนวน 60 คน สาขาวิศวกรรมอุตสาหการ จำนวน 50 คน
ในปีการศึกษา 2544 คณะวิศวกรรมศาสตร์ เปิดรับนิสิตภาคสมทบ (แผนการศึกษาที่ 3) เพิ่มเติมในหลักสูตรวิศวกรรม ศาสตรบัณฑิต 2 สาขา คือ สาขาวิศวกรรมไฟฟ้า จำนวน 60 คน และสาขาวิศวกรรมเครื่องกล จำนวน 60 คน และในปัจจุบันคณะวิศวกรรมศาสตร์เร่งให้มีการพัฒนาระบบด้านเทคโนโลยีวิศวกรรมเพื่อพัฒนาศักยภาพของ นิสิตคณะวิศวกรรมศาสตร์ เพื่อให้มีคุณภาพและการพัฒนาศักยภาพ เมื่อนิสิตจบออกไปได้ใช้ความรู้ความสามารถตามศาสตร์วิชาทางด้านวิศวกรรมพัฒนาความก้าวหน้าให้กับประเทศชาติต่อไป
หน่วยงาน
ตาม[http://council.swu.ac.th/Portals/2099/Documents/10.%20%E0%B8%9B%E0%B8%A3%E0%B8%B0%E0%B8%81%E0%B8%B2%E0%B8%A8%E0%B8%81%E0%B8%B2%E0%B8%A3%E0%B9%81%E0%B8%9A%E0%B9%88%E0%B8%87%E0%B8%AB%E0%B8%99%E0%B9%88%E0%B8%A7%E0%B8%A2%E0%B8%87%E0%B8%B2%E0%B8%99%E0%B8%A0%E0%B8%B2%E0%B8%A2%E0%B9%83%E0%B8%99%E0%B8%82%E0%B8%AD%E0%B8%87%E0%B8%AA%E0%B9%88%E0%B8%A7%E0%B8%99%E0%B8%87%E0%B8%B2%E0%B8%99.PDF?ver=2018-02-14-112841-160 ประกาศมหาวิทยาลัยศรีนครินทรวิโรฒฉบับที่ 10/2559 เรื่อง การแบ่งหน่วยงานภายในของส่วนงาน พ.ศ. 2559] นั้น ได้มีการแบ่งหน่วยงานในคณะวิศวกรรมศาสตร์เป็น 9 หน่วยงาน ดังนี้
แต่ตามในเว็บไซต์คณะวิศวกรรมศาสตร์ยังมี International School of Engineering อีกด้วย
ตำบลท่าโพ
ท่าโพ เป็นตำบลหนึ่งในอำเภอหนองขาหย่าง จังหวัดอุทัยธานี ตั้งอยู่ทางทิศตะวันออกของตัวอำเภอ ห่างจากที่ว่าการอำเภอประมาณ 6.3 กิโลเมตร และห่างจากศาลากลางจังหวัดประมาณ 7.1 กิโลเมตร
ประวัติ
ตำบลท่าโพเป็นตำบลหนึ่งของอำเภอหนองขาหย่าง จังหวัดอุทัยธานี เป็นตำบลเก่าแก่ในจังหวัดอุทัยธานี และปรากฏหลักฐานเกี่ยวกับการให้ใช้ชื่อ "ตำบลท่าโพ" ในหนังสือราชกิจจานุเบกษา พ.ศ. 2464 เป็นรายชื่อตำบลหนึ่งในอำเภอหนองขาหย่าง
ใน พ.ศ. 2483 ได้มีการปรับเปลี่ยนการปกครองตำบลให้เหมาะสมในปี พ.ศ. 2483 โดยได้ยุบตำบลหมกแถว มารวมกับตำบลท่าโพ ทำให้ตำบลดอนกลอยมีหมู่บ้านมากถึง 7 หมู่บ้าน และใน พ.ศ. 2490 ก็ได้แยกพื้นที่หมู่ 5, 6 และ 7 ของตำบลท่าโพ จัดตั้งเป็นตำบลหมกแถว ที่เคยยุบรวมกับตำบลท่าโพ ขึ้นอีกครั้ง ทำให้ตำบลท่าโพเหลือ 4 หมู่บ้านจนถึงปัจจุบัน
บ้านท่าโพเป็นหมู่บ้านคนไทยที่เก่าแก่ สันนิษฐานว่าเกิดขึ้นในราว พ.ศ. 2304 สมัยกรุงศรีอยุธยาตอนปลาย เดิมเป็นพื้นที่ป่าดงดิบ มีสัตว์ป่าอาศัยอยู่ชุกชุมและมีหนองน้ำให้สัตว์อาศัยอยู่กินโดยเฉพาะวัวแดง จึงเรียกหนองน้ำนี้ว่า "หนองวัวแดง" ปัจจุบันนี้คือหนองประแดง ต่อมาได้มีผู้คนเข้ามาอาศัยเรียกบ้านนี้ว่า "ท่าโค" (ท่าวัวแดงลงกินน้ำ) ภายหลังได้เรียกเพี้ยนเป็น "บ้านท่าโพ" จนถึงปัจจุบัน
การปกครองส่วนภูมิภาค
ตำบลท่าโพประกอบด้วยหมู่บ้านทั้งหมด 4 หมู่บ้าน ได้แก่
การปกครองส่วนท้องถิ่น
ตำบลท่าโพทั้งตำบลอยู่ในเขตองค์การบริหารส่วนตำบลท่าโพซึ่งเดิมมีฐานะเป็นสภาตำบลท่าโพ ก่อนที่ต่อมาจะได้รับการจัดตั้งเป็นองค์การบริหารส่วนตำบลท่าโพในวันที่ 15 ตุลาคม พ.ศ. 2542
พระเจ้าพีล่อโก๊ะ
พระเจ้าพีล่อโก๊ะ (, อี๋: อี๋พินอิน: pi lorp guurp ) เป็นขุนหลวงแห่งเหม่งแซ(蒙舍詔)ที่ 4 และปฐมกษัตริย์แห่งน่านเจ้า เป็นพระโอรสของพระเจ้าเชงโลพี ทรงครอง ราชย์ช่วงปี พ.ศ. 1271–1291 (ค.ศ. 728–748)
พระเจ้าพีล่อโก๊ะและขุนบรมราชาธิราชอาจเป็นคนเดียวกัน
อ้างอิง
697748
ชนชั้นขยะปฏิวัติจักรวาล
ชนชั้นขยะปฏิวัติจักรวาล (Space Sweepers; ) เป็นภาพยนตร์บันเทิงคดีแนวอวกาศของเกาหลีใต้ปี พ.ศ. 2564 กำกับโดย โจ ซอง-ฮี นำแสดงโดย ซง จุง-กิ, คิม แท-รี, จิน ซอน-คยู และยู แฮ-จิน ถือได้ว่าเป็นภาพยนตร์อวกาศเรื่องแรกของเกาหลี เผยแพร่ในเน็ตฟลิกซ์ เมื่อวันที่ 5 กุมภาพันธ์ พ.ศ. 2564
Grandiphyllum
Grandiphyllum เป็นสกุลของพืชดอกที่อยู่ในวงศ์ Orchidaceae.
มีถิ่นกำเนิดอยู่ทางตะวันออกเฉียงใต้และทางใต้ของบราซิลจนถึงทางตะวันออกเฉียงเหนือของอาร์เจนตินา
สปีชีส์ในสกุล ได้แก่:
เวทีไท
เวทีไท เป็นรายการทอล์กโชว์รายการสดและถ่ายทอดสดคอนเสิร์ตประเภท เพลงลูกทุ่ง ซึ่งผลิตโดย บริษัท เอเชีย เทเลวิชั่น แอนด์ มีเดีย จำกัด (ก่อนหน้านั้น ผลิตโดย บริษัท มีเดีย ออฟ มีเดียส์ จำกัด (มหาชน) โดยเริ่มถ่ายทอดสดทุกวันเสาร์ เวลา 17.30 - 19.00 น. ทางช่อง 9 อ.ส.ม.ท. ตั้งแต่วันที่ 4 ตุลาคม 2540 ต่อมาในช่วงที่มีการเปลี่ยนผ่านจากช่อง 9 อ.ส.ม.ท. เป็น "โมเดิร์นไนน์ทีวี" ได้ย้ายเวลาไปเป็น 16.30 - 18.00 น. ตั้งแต่วันที่ 5 เมษายน 2546 จนถึงวันที่ 25 กันยายน 2547 (เหตุที่ต้องย้ายเวลาเนื่องจากมีละครซิทคอม "บางรักซอย 9" ที่ผลิตโดย เอ็กแซ็กท์-ซีเนริโอ มาออกอากาศในเวลา 18.00 น.) จากนั้นก็ต้องยุติการออกอากาศชั่วคราว เนื่องจากมีละครเรื่อง ตีลังกาท้าฝัน และรายการคำพิพากษา ที่ผลิตโดยเวิร์คพอยท์ มาออกอากาศในช่วงเวลาของเวทีไท ตั้งแต่วันที่ 2 ตุลาคม 2547 ต่อมาได้กลับมาออกอากาศอีกครั้งทางช่อง 5 ถ่ายทอดสดทุกเย็นวันเสาร์ เวลา 18.00 - 19.00 น. ตั้งแต่วันที่ 7 มกราคม 2549 และยุติการออกอากาศไปในวันที่ 31 ธันวาคม 2554
รูปแบบของรายการนี้ยังยึดหลักเป็นการสัมภาษณ์และการแสดงคอนเสิร์ตของศิลปินเพลงลูกทุ่งที่เพิ่งมีผลงานเพลงออกสู่ท้องตลาด และในบางครั้งจะเชิญศิลปินเพลงรุ่นเก่ามาร่วมรายการ หรือในบางโอกาสจะจัดคอนเสิร์ตเป็นกรณีพิเศษ มีการสัญจรไปแสดงตามสถานที่ต่างๆ ทั่วประเทศ  เพื่อให้ผู้ชมได้ใกล้ชิดกับรายการเวทีไทมากยิ่งขึ้น ด้วยเวทีที่ถูกตกแต่งอย่างวิจิตรอลังการ ซึ่งยังคงเป็นเอกลักษณ์ของรายการมาจนถึงปัจจุบัน
เวทีประจำรายการเวทีไท เริ่มแรกใช้ลานอเนกประสงค์ ตลาดไท รังสิต ต่อมาเมื่อปี 2541 ได้ย้ายไปที่ลานบันเทิง เดอะมอลล์ บางแค พอถึงปี 2551 ได้ย้ายไปที่ลานอเนกประสงค์พระประแดงพลาซ่า ต่อมาได้ย้ายเวทีมาอยู่ที่ลานอเนกประสงค์ พระประแดงอาเขต จนกระทั่งออกอากาศเทปสุดท้าย
ทว่า หลังจากได้ยุติการออกอากาศรายการเวทีไทลงในปี 2554 ได้มีการเปิดช่องรายการเวทีไทขึ้น ทางจานดาวเทียมพีเอสไอ, จีเอ็มเอ็ม แซท และเคเบิลท้องถิ่น โดยเป็นการผลิตรายการต่างๆ เพื่อคนรักษ์ลูกทุ่ง และยังมีการนำคอนเสิร์ตเวทีไท มาออกอากาศซ้ำ (สถานีเวทีไท ออกอากาศเต็มรูปแบบ เมื่อเดือนมิถุนายน 2556 แต่ปัจจุบัน ได้ยุติการออกอากาศ ในปี 2558)
อนึ่ง "เวทีไท" เคยจัดทำรายการวิทยุที่คลื่นเอฟเอ็ม 90.0 เมกะเฮิร์ตซ์ อีกหนึ่งช่องทาง โดยเริ่มมาตั้งแต่ปี 2542 ถึง 2546 และยังได้จัดตั้ง "มูลนิธิเวทีไท" เพื่อส่งเสริมและช่วยเหลือคนในวงการเพลงคลาสสิกและลูกทุ่งขึ้นมาอีกด้วย
เดวิด อีเกิลแมน
เดวิด อีเกิลแมน (David Eagleman) เกิดเมื่อวันที่ 25 เมษายน พ.ศ. 2514 เป็นนักประสาทวิทยาและนักเขียนชาวอเมริกัน เป็นที่รู้จักจากงานเขียนเกี่ยวกับ ความยืดหยุ่นของสมอง การรับรู้เวลา ซินเนสทีเซีย และประสาทวิทยาทางกฎหมาย อีเกิลแมนเป็นนักวิจัยทุนรางวัลกูเกนไฮม์เฟลโลวชิปส์ (Guggenheim Fellowship) ด้านประสาทวิทยาประจำปี พ.ศ. 2554 และเป็นพิธีกรรายการโทรทัศน์ The Brain ออกอากาศในประเทศสหรัฐอเมริกา
ผลงานเขียนของอีเกิลแมนหลายชิ้นได้รับการตีพิมพ์เป็นภาษาต่างๆ กว่า 28 ภาษา งานเขียนที่มีชื่อเสียงของเขา อาทิ Wednesday is Indigo Blue: Discovering the Brain of Synesthesia (พ.ศ. 2552) Incognito: The Secret Lives of the Brain (พ.ศ. 2554) เป็นต้น
มหาวิทยาลัยเทคโนโลยีนางาโอกะ
มหาวิทยาลัยเทคโนโลยีนางาโอกะ (長岡技術科学大学 (Nagaoka Gijutsu Kagaku Daigaku); Nagaoka University of Technology), หรือเรียกย่อว่า "นางาโอกะกิได (長岡技大)", หรือ "กิกาได (技科大)" ก่อตั้งขึ้นเมื่อปีพ.ศ. 2519 ณ เมืองนางาโอกะ จังหวัดนีงาตะ ประเทศญี่ปุ่น ถือเป็นมหาวิทยาลัยแห่งชาติของประเทศญี่ปุ่นและเป็นหนึ่งในสองมหาวิทยาลัยที่เน้นหลักสูตรทางด้านเทคโนโลยีโดยเฉพาะ (อีกหนึ่งแห่งคือ มหาวิทยาลัยเทคโนโลยีโทโยฮาชิ เมืองโทโยฮาชิ จังหวัดไอจิ) เปิดรับนักศึกษาส่วนใหญ่ที่จบการศึกษาหลักสูตร 5 ปีจากวิทยาลัยเทคโนโลยีหรือเรียกว่า "โคเซ็น (高専) ย่อมาจาก 高等専門学校; kōtō-senmon-gakkō)" นักศึกษาระดับปริญญาตรีชั้นปีที่ 4 จะต้องเข้าฝึกงานเป็นเวลา 5 เดือนกับบริษัทเอกชน หน่วยงานราชการ หรือหน่วยงานอื่นๆ นักศึกษาที่จบการศึกษามีอัตราการจ้างงานที่สูง
ความร่วมมือกับประเทศไทย
มหาวิทยาลัยเทคโนโลยีนางาโอกะได้ทำให้การสนับสนุน ส่งเสริม แลกเปลี่ยนด้านการวิจัยและวิชาการกับมหาวิทยาลัยและหน่วยงานด้านวิทยาศาสตร์และเทคโนโลยีในประเทศไทยดังนี้
คนไทย
ศาสตราจารย์ ดร.ผดุงศักดิ์ รัตนเดโช - นักวิจัยดีเด่นแห่งชาติประจำปีพ.ศ. 2554 (สาขาวิศวกรรมศาสตร์และอุตสาหกรรมวิจัย) จากสำนักงานคณะกรรมการวิจัยแห่งชาติ - อาจารย์คณะวิศวกรรมศาสตร์ มหาวิทยาลัยธรรมศาสตร์ ศูนย์รังสิต
แพนด้า (แก้ความกำกวม)
แพนด้า อาจมีหลายความหมาย:
ช้างน้ำ
ช้างน้ำ เป็นชื่อเรียกของสัตว์หลายชนิดในภาษาพูด ได้แก่
ต่อมคาวเปอร์
Bulbourethral gland หรือ ต่อมคาวเปอร์  (Cowper's gland) ตามชื่อของนักกายวิภาคชื่อว่า  วิลเลียม คาวเปอร์ เป็นต่อมขับออก (exocrine gland) ในระบบสืบพันธุ์ของสัตว์เลี้ยงลูกด้วยนมตัวผู้มากมายหลายประเภท (ในบรรดาสัตว์เลี้ยงทั้งหลาย มีสุนัขเท่านั้นที่ไม่มี) เป็นต่อมที่มีกำเนิดเดียวกัน (homologous)  กับต่อมบาร์โทลิน  (Bartholin's gland) ในสัตว์ตัวเมีย
โครงสร้าง
ต่อมนี้เป็นต่อมประกอบ tubulo-alveolar แต่ละข้างมีขนาดเท่ากับเม็ดถั่วลันเตาในมนุษย์ ในลิงชิมแปนซี จะมองไม่เห็นด้วยตาเปล่า  แต่เห็นได้ด้วยกล้องจุลทรรศน์ ในหมูป่า ต่อมนี้อาจยาวถึง 18 ซ.ม. และมีเส้นผ่าศูนย์กลางถึง 5 ซ.ม.
ทางหลวงแผ่นดินหมายเลข 210
ทางหลวงแผ่นดินหมายเลข 210 สายอุดรธานี-วังสะพุง เป็นทางหลวงแผ่นดินแนวตะวันออก–ตะวันตกที่เชื่อมต่อจังหวัดอุดรธานี จังหวัดหนองบัวลำภู และจังหวัดเลยเข้าด้วยกัน มีปลายทางทิศตะวันออกบนถนนวงแหวนรอบเมืองอุดรธานี หรือทางหลวงแผ่นดินหมายเลข 216 ในอำเภอเมืองอุดรธานี จังหวัดอุดรธานี และมีปลายทางทิศตะวันตกที่สะพานสีห์พนม ซึ่งเป็นสะพานข้ามแม่น้ำเลย ที่ สะพานสีห์พนมในอำเภอวังสะพุง จังหวัดเลย รวมระยะทางตลอดทั้งสาย 118.908 กิโลเมตร
ต่อมคาวเปอร์
โครงสร้าง
ต่อมนี้ประกอบด้วยกลีบเล็ก ๆ ที่มัดเข้าด้วยกันด้วยเยื่อเส้นใย แต่ละกลีบประกอบด้วยกระเปาะ (Acinus) หลายกระเปาะ มีภายในบุด้วยเนื้อเยื่อบุผิว (epithelium) ที่มีช่องเปิดออกไปเป็นท่อที่เชื่อมต่อกับท่อของกลีบอื่น ๆ รวมกันเป็นท่อสำหรับหลั่งออกท่อเดียว ท่อหลั่งออกนี้ยาวประมาณ 2.5 ซ.ม. และมีช่องเปิดเข้าไปในท่อปัสสาวะที่โคนองคชาต ต่อมนี้จะเล็กลงเรื่อย ๆ เมื่ออายุมากขึ้น
ทางหลวงแผ่นดินหมายเลข 210
รายละเอียดของเส้นทาง
ทางหลวงแผ่นดินหมายเลข 210 มีปลายทางทิศตะวันออกเริ่มจากแยกถนนวงแหวนรอบเมืองอุดรธานี หรือทางหลวงแผ่นดินหมายเลข 216 ในอำเภอเมืองอุดรธานี จังหวัดอุดรธานี ผ่านอำเภอหนองวัวซอ เข้าเขตจังหวัดหนองบัวลำภู โดยผ่านอำเภอเมืองหนองบัวลำภู อำเภอนากลาง อำเภอนาวัง เข้าเขตจังหวัดเลย โดยผ่านอำเภอเอราวัณ และสิ้นสุดที่สะพานสีห์พนม ข้ามแม่น้ำเลย ในอำเภอวังสะพุง จังหวัดเลย รวมระยะทางทั้งสิ้น 118.908 กิโลเมตร โดยในช่วงอุดรธานีถึงหนองบัวลำภู จะมีชื่อถนนว่า ถนนบุญยาหาร
ต่อมคาวเปอร์
หน้าที่
เมื่อเกิดอารมณ์ทางเพศ ต่อมแต่ละข้างจะผลิตน้ำเหนียว ๆ ใส ๆ มีรสเค็มที่รู้จักกันว่า น้ำหล่อลื่น (pre-ejaculate) ซึ่งช่วยหล่อลื่นท่อปัสสาวะเพื่อเปิดทางแก่ตัวอสุจิ โดยทำฤทธิ์กรดที่เกิดจากปัสสาวะในท่อปัสสาวะให้เป็นกลาง และช่วยล้างปัสสาวะและสิ่งแปลกปลอมที่เหลืออยู่ออกไป
ทางหลวงแผ่นดินหมายเลข 210
รายละเอียดของเส้นทาง
ทางหลวงแผ่นดินหมายเลข 210 แต่เดิมเป็นถนนขนาด 2 ช่องจราจร และได้รับการขยายเป็น 4 ช่องจราจรในช่วงอุดรธานี-หนองบัวลำภูเป็นช่วงแรก หลังจากนั้น ช่วงหนองบัวลำภู-วังสะพุง ได้รับการขยายในเวลาต่อมา (เรียงลำดับดังนี้ ช่วงหนองบัวลำภู-นาคำไฮ, นาคำไฮ-นากลาง, เอราวัณ-วังสะพุง และนากลาง-เอราวัณ ตามลำดับ) และเสร็จสมบูรณ์ในปี พ.ศ. 2566
ต่อมคาวเปอร์
หน้าที่
แม้ว่าน้ำหล่อลื่นจะไม่มีตัวอสุจิ แต่ก็เป็นไปได้ว่ามันอาจจะเก็บตกตัวอสุจิที่อยู่ในป่ององคชาต (bulb of penis) อันเป็นส่วนเหลือจากการหลั่งน้ำอสุจิครั้งสุดท้าย ๆ แล้วส่งตัวอสุจิออกก่อนที่จะเกิดการหลั่งน้ำอสุจิต่อไป
ทางหลวงแผ่นดินหมายเลข 210
รายละเอียดของเส้นทาง
แต่เดิมทางหลวงแผ่นดินหมายเลข 210 เคยเป็นส่วนหนึ่งของถนนวงแหวนรอบเมืองอุดรธานีในช่วงสามแยกดอนอีไขถึงสี่แยกเก่าน้อย ก่อนที่จะมีการกำหนดหมายเลขเป็นทางหลวงแผ่นดินหมายเลข 216 โดยช่วงที่เหลือของถนนวงแหวนรอบเมืองอุดรธานี เป็นส่วนหนึ่งของทางหลวงแผ่นดินหมายเลข 2
ต่อมคาวเปอร์
หน้าที่
ต่อมคาวเปอร์ยังผลิตแอนติเจนเฉพาะต่อมลูกหมาก (prostate-specific antigen ตัวย่อ PSA) และมะเร็งที่ต่อมคาวเปอร์อาจจะเพิ่มปริมาณ PSA ไปในระดับที่ทำให้สงสัยได้ว่าอาจมีมะเร็งต่อมลูกหมาก
วิถีเมแทบอลิซึม
ในทางชีวเคมี วิถีเมแทบอลิซึม (metabolic pathway) เป็นชุดของปฏิกิริยาเคมีที่เกิดขึ้นในเซลล์ ในแต่ละวิถี สารเคมีหลักจะเกิดปฏิกิริยาเคมีและเปลี่ยนไปเป็นสารอื่น โดยมีเอนไซม์เป็นตัวเร่งปฏิกิริยา และมักต้องอาศัยแร่ธาตุ วิตามินและโคแฟกเตอร์อื่น ๆ จึงจะดำเนินไปอย่างเหมาะสม เพราะมีสารเคมีจำนวนมาก ("เมแทบอไลต์") เข้ามาเกี่ยวข้อง วิถีเมแทบอลิซึมจึงอาจค่อนข้างซับซ้อน ยิ่งไปกว่านั้น วิถีซึ่งแตกต่างกันจำนวนมากเกิดร่วมกันในเซลล์ หมู่วิถีนี้เรียกว่า เครือข่ายเมแทบอลิซึม วิถีเมแทบอลิซึมสำคัญต่อการรักษาภาวะธำรงดุล (homeostasis) ในสิ่งมีชีวิต วิถีแคแทบอลิซึมและแอแนบอลิซึมมักทำงานพึ่งพาอาศัยกันเพื่อสร้างโมเลกุลชีวภาพใหม่เป็นผลิตภัณฑ์สุดท้าย
วิถีเมแทบอลิซึมเกี่ยวข้องกับการเปลี่ยนแปลงสารตั้งต้นทีละขั้นเพื่อให้ได้ผลิตภัณฑ์ใหม่ ผลิตภัณฑ์ที่ได้มานั้นสามารถนำไปใช้ได้สามทาง คือ
โมเลกุลที่เป็นสารตั้งต้นเข้าสู่วิถีเมแทบอลิซึมขึ้นอยู่กับความต้องการของเซลล์และการพร้อมใช้งานของสารตั้งต้น การเพิ่มความเข้มข้นของสารตัวกลางแอแนบอลิซึมและแคแทบอลิซึม และ/หรือ ผลิตภัณฑ์อาจส่งผลต่ออัตราเมแทบอลิซึมในแต่ละวิถีนั้น ๆ
ทั่วไป
วิถีเมแทบอลิซึมส่วนใหญ่จะมีคุณสมบัติทั่วไปดังนี้
การหายใจระดับเซลล์
เป็นวิถีเมแทบอลิซึมที่เกิดในเซลล์จะเป็นไปเพื่อสลายโมเลกุลพลังงาน (fuel molecule) ไปเป็น ATP เพื่อนำพลังงานไปใช้ในกิจกรรมต่าง ๆ ของเซลล์
วิถีอื่นที่เกิดในสิ่งมีชีวิตมีดังนี้:
การสร้างสารประกอบพลังงานจากสสารที่ไม่มีชีวิต:
ฟลายอิงไทเกอส์: แชโดส์โอเวอร์ไชนา
ฟลายอิงไทเกอส์: แชโดส์โอเวอร์ไชนา (Flying Tigers: Shadows Over China) เป็นวิดีโอเกมจำลองการบินต่อสู้ ที่พัฒนาและเผยแพร่โดยเอซแมดดอกซ์ ซึ่งวางจำหน่ายสำหรับไมโครซอฟท์ วินโดวส์ ในเดือนพฤษภาคม ค.ศ. 2017 และสำหรับเอกซ์บอกซ์วันในเดือนมกราคม ค.ศ. 2018 เกมดังกล่าวอิงจากหน่วยพยัคฆ์บินซึ่งเป็นฝูงบินอาสาสมัครที่ปกป้องจีนจากญี่ปุ่นในสงครามโลกครั้งที่สอง เกมนี้นำเสนอผ่านทั้งมุมมองบุคคลที่หนึ่งและมุมมองบุคคลที่สาม การศึกผู้เล่นเดี่ยวมีภารกิจหลายอย่างให้ผู้เล่นทำให้สำเร็จ ส่วนองค์ประกอบแบบหลายผู้เล่นช่วยให้ผู้คนมากถึง 16 คนมีส่วนร่วมในการเล่นเกมทั้งแบบร่วมมือกันและชิงชัยกัน
สำหรับการเปิดตัวเกม ทางเอซแมดดอกซ์ได้จัดเตรียมเกมเวอร์ชันพิเศษที่มีซาวด์แทร็กและเนื้อหาที่ดาวน์โหลดได้ เกมดังกล่าวได้รับการวิจารณ์ที่หลากหลายจากนักวิจารณ์ ซึ่งโดยทั่วไปแล้วจะเห็นชอบรูปแบบการเล่นและการควบคุม แต่มีความเห็นต่างกันในเรื่องการบรรยายและประสิทธิภาพทางเทคนิค
รูปแบบการเล่น
ฟลายอิงไทเกอส์: แชโดส์โอเวอร์ไชนา เป็นวิดีโอเกมจำลองการบินต่อสู้ ที่เล่นจากมุมมองบุคคลที่หนึ่งหรือบุคคลที่สาม โดยผู้เล่นเข้าควบคุมสมาชิกของหน่วยพยัคฆ์บิน ซึ่งเป็นกองบินอาสาสมัครที่ได้รับคัดเลือกจากกองทหารจีนเพื่อช่วยต่อสู้กับญี่ปุ่นในช่วงสงครามโลกครั้งที่สอง เกมดังกล่าวมุ่งเน้นไปยังยุทธการที่สมรภูมิ จีน พม่า อินเดีย และมีภารกิจที่อิงจากยุทธการทางประวัติศาสตร์จริง เช่น ยุทธการที่โกรกธารสาละวิน, การบุกครองมาลายา รวมถึงการทิ้งระเบิดย่างกุ้ง
การศึกผู้เล่นเดี่ยวประกอบด้วยภารกิจทั้งหมด 12 ภารกิจ โดยมีวัตถุประสงค์หลายอย่างในแต่ละภารกิจ ทำให้ผู้เล่นสามารถสวมบทบาทเป็นเจ้าหน้าที่เครื่องบินขับไล่, เครื่องบินทิ้งระเบิด, ทหารลาดตระเวน, พลปืน และกู้ภัย โดยวัตถุประสงค์แตกต่างกันไปตั้งแต่การทิ้งระเบิดในสนามบินของศัตรู, การทิ้งตอร์ปิโดใส่เรือรบ หรือการยิงเป้าเป้าหมายภาคพื้นดิน การยิงและทำลายเป้าหมายเป็นกลไกสำคัญในเกม ซึ่งภารกิจยังเน้นที่กลยุทธ์การต่อสู้ องค์ประกอบของโหมดเล่นคนเดียวยังมีโหมดอื่น ๆ อีกหลายโหมด ได้แก่: ด็อกไฟต์ ซึ่งผู้เล่นเลือกเครื่องบิน, ตำแหน่ง และศัตรูจำนวนหนึ่งเพื่อต่อสู้; ฟรีไฟลต์ ซึ่งช่วยให้ผู้เล่นบินได้อย่างอิสระโดยไม่มีวัตถุประสงค์ใด ๆ; และชาลเลนจ์โหมดที่ประกอบด้วยห้าภารกิจที่มีวัตถุประสงค์เฉพาะ รวมถึงการเอาชีวิตรอด, ยึดธง และทำลายศัตรูทั้งหมด
โหมดหลายผู้เล่นออนไลน์สำหรับฟลายอิงไทเกอส์ช่วยให้ผู้เล่นสูงสุด 16 คนสามารถแข่งแบบร่วมมือกันและชิงชัยกัน องค์ประกอบของผู้เล่นหลายคนมีโหมดเกมห้าโหมด ได้แก่: ด็อกไฟต์ ซึ่งสามารถเล่นได้ฟรีสำหรับเดธแมตช์ทั้งหมด หรือทีมเดธแมตช์; ร็อกเก็ตแบตเทิล ที่ซึ่งผู้เล่น ไม่ว่าจะร่วมมือกันหรือแข่งกัน มีเครื่องบินที่ติดตั้งจรวดที่สามารถสังหารได้ในนัดเดียว; และแฟลกบัสเตอร์ ซึ่งเป็นเกมประเภทยึดธง
การตลาด
เอซแมดดอกซ์ได้เปิดเผยฟลายอิงไทเกอส์: แชโดส์โอเวอร์ไชนา เป็นครั้งแรกพร้อมตัวอย่างเมื่อวันที่ 27 มีนาคม ค.ศ. 2015 เกมดังกล่าวได้รับการเปิดตัวผ่านเกมเล่นระหว่างการพัฒนาในสตีมเมื่อวันที่ 19 สิงหาคม ค.ศ. 2015 นอกจากนี้ เกมเต็มได้รับการวางจำหน่ายในระบบไมโครซอฟท์ วินโดวส์ เมื่อวันที่ 29 พฤษภาคม ค.ศ. 2017 ส่วนรุ่นดีลักซ์ประกอบด้วยซาวด์แทร็กและเนื้อหาที่ดาวน์โหลดได้ เช่น ส่วนเสริมของพาราไดซ์ไอแลนด์ รวมทั้งแผนที่ และอากาศยานใหม่ ในเดือนตุลาคม ค.ศ. 2017 เอซแมดดอกซ์เปิดเผยว่าเกมดังกล่าวจะวางจำหน่ายสำหรับเอกซ์บอกซ์วัน โดยเปิดตัวผ่านเอกซ์บอกซ์เกมส์สโตร์ในวันที่ 12 มกราคม ค.ศ. 2018 ส่วนซาวด์แทร็กเกมได้รับการเผยแพร่ในแพลตฟอร์มสตรีมมิงเมื่อวันที่ 10 มกราคม ค.ศ. 2019
การตอบรับ
ฟลายอิงไทเกอส์: แชโดส์โอเวอร์ไชนา ได้รับ "บทวิจารณ์แบบผสมหรือระดับปานกลาง" ตามตามเว็บไซต์รวบรวมบทวิจารณ์อย่างเมทาคริติก ส่วนจอห์น วอล์กเกอร์ แห่งเว็บไซต์ร็อก, เปเปอร์, ช็อตกัน ตั้งข้อสังเกตว่าเกมนี้ทำให้เขานึกถึงเกมอะแทกออนเพิร์ลฮาร์เบอร์ (ค.ศ. 2007) จากผู้กำกับบิยอร์น ลอช็อน เช่นกัน ด้านฆาบิเอร์ อาร์เตโร จากเว็บไซต์ไอจีเอ็น สเปน รู้สึกว่าเกมนี้เหมาะสำหรับแฟนเกมต่อสู้ทางอากาศอื่น ๆ เท่านั้น และภายในเดือนมกราคม ค.ศ. 2019 ทางเอซแมดดอกซ์ได้ระบุว่าระบุว่ามีการเล่นในระบบเอกซ์บอกซ์วันไปแล้ว 78,750 ชั่วโมง ซึ่งเทียบเท่ากับเก้าปี
รูปแบบการเล่นและการควบคุมได้รับความคิดเห็นในเชิงบวกโดยทั่วไป ซึ่งเดวิด ชลาวิก แห่งคลูบิตยกย่องความยากการต่อสู้กันของเครื่องบินในเกม ส่วนโอกลีย์แห่งเว็บไซต์ทรูอะชีฟเมนส์ชื่นชมรูปแบบการควบคุมที่หลากหลายสำหรับอากาศยานประเภทต่าง ๆ ด้านเฟิร์นจากคีนเกมเมอร์พอใจกับการทิ้งระเบิด แต่ติเตียนรูปแบบการควบคุมของเกม และวอล์กเกอร์แห่งเว็บไซต์ร็อก, เปเปอร์, ช็อตกัน พบว่าการตั้งค่าเมาส์และคีย์บอร์ดของเกมนั้นใช้งานง่ายกว่าคอนโทรลเลอร์
การศึกของเกมได้รับปฏิกิริยาที่หลากหลาย โดยมีนักวิจารณ์บางคนยกย่องแนวคิดและอิทธิพลทางประวัติศาสตร์ แต่ติเตียนความซ้ำซากจำเจ ด้านโจ เพเปก แห่งเอกซ์บอกซ์ทาเวิร์นได้ยกย่องการศึกของเกม โดยสังเกตว่าเกมนี้ "เพียงอย่างเดียวก็คุ้มกับค่าเข้าชม แม้จะมีระยะทางสั้น" ส่วนแอนดรูว์ โอกลีย์ จากเว็บไซต์ทรูอะชีฟเมนส์ยกย่องความยาวของเกมและความเข้มข้นของภารกิจ และอาร์เตโรจากเว็บไซต์ไอจีเอ็น สเปน พบว่าการเล่าเรื่องของเกมนั้นให้ความบันเทิง แม้จะหวังว่าจะมีการปรับแต่งเพิ่มเติม ขณะที่ออสตินจากคีนเกมเมอร์ชื่นชมการสรุปภารกิจสิ้นสุดของเกมเปรียบเทียบภารกิจกับเหตุการณ์จริง แต่สังเกตว่าตัวละครและเรื่องราวไม่ได้ยอดเยี่ยม ทั้งนี้ วอล์กเกอร์แห่งร็อก, เปเปอร์, ช็อตกัน ชื่นชมบางโหมดเกม แต่รู้สึกว่า "ภารกิจอาร์เคดนั้นไร้เหตุผล" ที่ขัดขวางความถูกต้องของประวัติศาสตร์ ส่วนอเดม ดิเลวา จากเอกซ์บอกซ์แอดดิกต์ได้สะท้อนความรู้สึกที่คล้ายคลึงกัน โดยอธิบายถึงอิทธิพลทางประวัติศาสตร์ว่า "น่าดึงดูดใจ" แต่ติเตียนการดำเนินการของเกม และการ์โลส ซันตัวนา จากดิเอกซ์บอกซ์ฮับตำหนิการทำภารกิจซ้ำ ๆ โดยสังเกตว่าพวกเขา "ล้มเหลวในการนำมาซึ่งความสนุกสนานที่แท้จริง"
บรรดานักวิจารณ์ติเตียนกราฟิกของเกมและประสิทธิภาพทางเทคนิค แม้ว่าทางคีนเกมเมอร์จะยกย่องการออกแบบเครื่องบินก็ตาม โดยโอกลีย์แห่งเว็บไซต์ทรูอะชีฟเมนส์ยกย่องกราฟิกสิ่งแวดล้อม แม้ว่าจะสังเกตเห็นปัญหาบางอย่างเกี่ยวกับการออกแบบกองกำลังของศัตรู ขณะที่วอล์กเกอร์จากเว็บไซต์ร็อก, เปเปอร์, ช็อตกัน ติเตียนกราฟิกของเกมโดยอธิบายว่า "ทื่อและกิ๊กก๊อก" ส่วนอาร์เตโรจากเว็บไซต์ไอจีเอ็น สเปน ระบุปัญหาอัตราเฟรมบางอย่าง โดยเฉพาะอย่างยิ่งในขณะที่เล็ง และเพเปกจากเอกซ์บอกซ์ทาเวิร์นพบปัญหากล้องบางอย่างระหว่างการต่อสู้ รวมทั้งความล่าช้าระหว่างการแข่งแบบหลายผู้เล่น ซึ่งเดอซีเร คลารี จากเจเนอเรชันเอกซ์บอกซ์รู้สึกว่าปัญหาด้านประสิทธิภาพของเกมนั้นสามารถให้อภัยได้ เมื่อพิจารณาจากงบประมาณที่จำกัดของผู้พัฒนา
Grandidiera
Grandidiera เป็นสกุลของพืชดอกที่อยู่ในวงศ์ Achariaceae. มีเพียงสปีชีส์เดียวคือ Grandidiera boivinii Jaub.
มีถิ่นกำเนิดอยู่ทางตะวันออกเฉียงใต้ของเคนยา แทนซาเนีย และ โมซัมบิก